OzLabs/hebrew-wiki-articles huggingface dataset:
גביע הפדרציה 1985

גביע הפדרציה 1985 הייתה התחרות ה-23 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס בנגויה. התחרות נערכה בחסות של NEC. 

התחרות החלה ב-6 באוקטובר בהשתתפות 38 נבחרות והסתיימה ב-14 באוקטובר 1985.

נבחרת צ'כוסלובקיה ניצחה במשחק הגמר את נבחרת ארצות הברית וזכתה בגביע בפעם הרביעית בתולדות הנבחרת ובפעם השלישית ברציפות.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 1
! colspan="2" align="center" |יפן, נגויה 14 באוקטובר 1985 משטח קשה 
! colspan="5" align="center" | צ'כוסלובקיה 2
|- bgcolor=#ddfddf
! colspan="4" " |
| 1
| 2
| 3
|-
! rowspan="2"| 1 
| || אן מינטר || ||3||7|| 4 
|-
| || הלנה סוקובה|| || 6||6 ||6 
|-bgcolor= #EAE3D8
! rowspan="2"| 2
| ||קתי ג'ורדן|| ||5 ||1|| 
|- bgcolor= #EAE3D8 
| ||האנה מנדליקובה || ||6 ||6|| 
|-
! rowspan="2"| 3
| || אליס ברגין/שרון ולש || ||6||6|| 
|- 
| ||אנדראה הוליקובה/רגינה מרשיקובה|| ||2||3|| 
|}

==ישראל בתחרות==
נבחרת לא השתתפה בתחרות.

==קישורים חיצוניים==
* [https://web.archive.org/web/20171029121231/https://www.fedcup.com/en/draws-results/tie.aspx?id=W-FC-1985-WG-M-TCH-USA-01 נתוני משחק הגמר]

קטגוריה:תחרויות טניס ב-1985
קטגוריה:תחרויות טניס ביפן
קטגוריה:גביע הפדרציה
גביע הפדרציה 1986

גביע הפדרציה 1986 הייתה התחרות ה-24 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס בפראג. התחרות נערכה בחסות של NEC. 

התחרות החלה ב-20 ביולי בהשתתפות 41 נבחרות והסתיימה ב-27 ביולי 1986.

נבחרת ארצות הברית ניצחה במשחק הגמר את נבחרת צ'כוסלובקיה וזכתה בגביע בפעם ה-12 בתולדות הנבחרת. זו היית ההופעה הראשונה של מרטינה נברטילובה במולדת לאחר שארקה ממנה בשנת 1975.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 3
! colspan="2" align="center" |צ'כוסלובקיה, פראג 27 ביולי 1986 משטח חימר 
! colspan="5" align="center" | צ'כוסלובקיה 0
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || כריס אוורט || ||7||7|| 
|-
| || הלנה סוקובה|| ||5||6 || 
|-bgcolor= #EAE3D8
! rowspan="2"| 2
| ||מרטינה נברטילובה|| ||7 ||6|| 
|- bgcolor= #EAE3D8 
| || האנה מנדליקובה || ||5 ||1|| 
|-
! rowspan="2"| 3
| ||מרטינה נברטילובה/פם שרייבר || ||6||6|| 
|- 
| ||האנה מנדליקובה/הלנה סוקובה|| ||4||2|| 
|}

==ישראל בתחרות==
בנבחרת השתתפו שגית דורון ואילנה ברגר. בסיבוב המוקדם הן נפגשו עם והפסידו 0:3.

בסבב תנחומים נפגשה עם והפסידו 2:1.

==קישורים חיצוניים==
* [https://web.archive.org/web/20171029173321/https://www.fedcup.com/en/draws-results/tie.aspx?id=W-FC-1986-WG-M-USA-TCH-01 נתוני משחק הגמר]

קטגוריה:תחרויות טניס ב-1986
טניס
קטגוריה:גביע הפדרציה
קטגוריה:פראג: תחרויות ספורט
קטגוריה:תחרויות טניס בצ'כוסלובקיה
הנרייטה פלפס ג'פריז

הנרייטה פלפס ג'פריז (באנגלית: Henrietta Phelps Jeffries; 5 בינואר 1857, מחוז הליפקס, וירג'יניה - 22 באוגוסט 1926, מחוז קאסוול, קרוליינה הצפונית) הייתה מיילדת אפרו-אמריקאית וחברה מייסדת של הכנסייה האפיסקופלית המתודיסטית האפריקאית מקדוניה (Macedonia A.M.E. Church) שבמילטון, קרוליינה הצפונית.

== ביוגרפיה ==
הנרייטה פלפס ג'פריז הייתה בתם הבכורה של אלישה "פלפס" שהיה עבד ושרלוט אן בנט, מיילדת. לזוג היו שבעה ילדים וג'פריז הייתה הבכורה. היא חיה בבית הוריה עד לנישואיה הראשונים, בגיל 15, לג'ורג' לוסון ממילטון, קרוליינה הצפונית. הם נישאו ב-21 בינואר 1872 ונולד להם בן ג'ורג' ג'וניור. ג'פריז התאלמנה בגיל 22 ונישאה בשנית לאלן הנדרסון ג'פריס, מגדל טבק ממחוז קאסוול בליסברג, קרוליינה הצפונית, ב-30 ביולי 1881. ג'פריז ילדה 11 ילדים ושימשה כאם ל-18 ילדים בסך הכול. המשפחה התגוררה במילטון, קרוליינה הצפונית.

ג'פריז ידעה קרוא וכתוב ובמרשם האוכלוסין ב-1910 הצהירה שהיא עובדת כמיילדת עצמאית. היא למדה מילדות מאמה שגם הייתה מיילדת.

== משפט ==
בדצמבר 1911 הואשמה ג'פריז והועמדה למשפט באשמת "עיסוק ברפואה ללא רישיון", שהעונש המרבי בגינו היה הוצאה להורג בתלייה. המשפט של ג'פריז עורר דיון ציבורי ער במילטון. חבר המושבעים כלל רק גברים לבנים. ג'פריז בחרה להגן על עצמה על בסיס אמונתה הנוצרית. במהלך המשפט היא הצהירה שיילדה מאות תינוקות לבנים ושחורים. התביעה טענה שמספר תינוקות ונשים מתו במהלך הלידות שג'פריז ערכה. כאשר חבר המושבעים הצביע להרשיע את ג'פריז, השופט, פסק כנגד החלטת חבר המושבעים וביטל את כל ההאשמות. זיכוי מוחלט של אישה אפרו-אמריקאית היה אירוע חסר תקדים בתחילת המאה ה-20. ג'פריז המשיכה לעסוק במיילדות עד מותה ב-1926.

ב-22 באוגוסט 1926 נפטרה הנרייטה פלפס ג'פריז. היא נקברה ליד הכנסייה האפיסקופלית המתודיסטית האפריקנית מקדוניה.

== הערות שוליים ==

קטגוריה:מיילדות אמריקאיות
קטגוריה:קרוליינה הצפונית: אישים
קטגוריה:אפרו-אמריקאיות
קטגוריה:אפרו-אמריקאים
קטגוריה:אמריקאיות שנולדו ב-1857
קטגוריה:אמריקאים שנולדו ב-1857
קטגוריה:אמריקאיות שנפטרו ב-1926
קטגוריה:אמריקאים שנפטרו ב-1926
ג'ון גוס ספציאל

ג'ון גוס ספציאל (באנגלית: John Goss Special) היא מכונית ספורט המוגדרת "מכונית שרירים" בתצורת 2 דלתות, הרדטופ, אשר יוצרה על ידי "פורד אוסטרליה" (Ford Australia) האוסטרלית בין השנים 1975–1976. הדגם יוצר במספר מוגבל, והתבסס על דגם "פורד פלקון" (דגם הרדטופ XB) של חברת פורד.

הדגם קרוי על שם נהג מרוצי המכוניות "ג'ון גוס", אשר זכה במקום הראשון בשנת 1974 במרוץ "1974 Hardie-Ferodo 1000" עם דגם "פורד פלקון".

== צבעים ==

2 אפשרויות בלבד לבחירת צבע דגם "ג'ון גוס ספציאל":
* הרכב צבוע לבן, מלבד מכסה מנוע קדמי ומתחת לחלונות צד - אש האמרלד (Emerald Fire).
* הרכב צבוע לבן, מלבד מכסה מנוע קדמי ומתחת לחלונות צד - כחול אפולו (Apollo Blue).

== תמונות ==
<gallery mode="packed" heights="130">
קובץ:1975 Ford Falcon XB Hardtop John Goss Special.jpg | ג'ון גוס ספציאל, שנת 1975
קובץ:1975 Ford XB Falcon 500 John Goss Special hardtop (6055231219).jpg | ג'ון גוס ספציאל, שנת 1975
קובץ:1975 Ford XB Falcon 500 John Goss Special hardtop (7708268294).jpg | ג'ון גוס ספציאל, שנת 1975
קובץ:Ford XB Falcon Hardtop John Goss Special.jpg | ג'ון גוס ספציאל

</gallery>
==לקריאה נוספת==
* [https://web.archive.org/web/20171029173441/https://www.mtaq.com.au/Find-A-Member/Member-Details/ArtMID/471/ArticleID/2659/1975-Ford-Falcon-John-Goss-Special ג'ון גוס ספציאל] (mtaq.com.au/Find-A-Member/Member-Details/ArtMID/471/ArticleID/2659/1975-Ford-Falcon-John-Goss-Special )
== קישורים חיצוניים ==

* [https://www.youtube.com/watch?v=dJlr04voaN4 ג'ון גוס ספציאל] (1:37), יו-טיוב
* [https://www.youtube.com/watch?v=MoZGXwsM2b4 ג'ון גוס ספציאל] (4:30 דקות), יו-טיוב
* [https://www.youtube.com/watch?v=Z6LKz8P3rtM ג'ון גוס ספציאל] (7:14 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות שרירים
קטגוריה:דגמי מכוניות שהושקו ב-1975
קטגוריה:כלי רכב המיוצרים באוסטרליה
קטגוריה:רכבי פורד
גביע הפדרציה 1987

גביע הפדרציה 1987 הייתה התחרות ה-25 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הקאנטרי קלאב בוונקובר. התחרות נערכה בחסות של NEC. 

התחרות החלה ב-26 ביולי בהשתתפות 41 נבחרות והסתיימה ב-2 באוגוסט 1987.

נבחרת גרמניה המערבית ניצחה במשחק הגמר את נבחרת ארצות הברית וזכתה בגביע בפעם הראשונה בתולדות הנבחרת ולאחר ארבעה הפסדים במשחקי הגמר.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 1
! colspan="2" align="center" |קנדה, ונקובר 2 באוגוסט 1987 משטח קשה 
! colspan="5" align="center" | גרמניה המערבית 2
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || פם שרייבר || ||6||7|| 
|-
| || קלאודיה קודה-קילש|| ||0||6 || 
|-bgcolor= #EAE3D8
! rowspan="2"| 2
| || כריס אוורט|| ||2 ||1|| 
|- bgcolor= #EAE3D8 
| || שטפי גראף || ||6 ||6|| 
|-
! rowspan="2"| 3
| || כריס אוורט/פם שרייבר || ||6||5|| 4 
|- 
| ||שטפי גראף/קלאודיה קודה-קילש|| ||1||7||6 
|}

==ישראל בתחרות==
בנבחרת השתתפו דליה קוריאט ואילנה ברגר. בסיבוב המוקדם הן נפגשו עם וניצחו 0:3. בסיבוב הראשון הן נפגשו עם והפסידו 0:3.

בסבב תנחומים נפגשה עם וניצחו 0:3. בהמשך הם נפגשה עם וניצחו 1:2. ברבע גמר הן הפסידו ל 0:2.

==קישורים חיצוניים==
* [https://web.archive.org/web/20171107055731/https://www.fedcup.com/en/draws-results/tie.aspx?id=W-FC-1987-WG-M-USA-FRG-01 נתוני משחק הגמר]

קטגוריה:תחרויות טניס ב-1987
קטגוריה:גביע הפדרציה
קטגוריה:ונקובר: ספורט
קטגוריה:תחרויות טניס בקנדה
קלמנט הרד

קלמנט הרד (באנגלית: Clement Hurd; 12 בינואר 1908 – 5 בפברואר 1988) היה אמן אמריקאי. הוא מוכר כמאייר ספרי ילדים וידוע בעיקר בשל שיתופי הפעולה שלו עם הסופרת מרגרט וייז בראון, כולל הספר "לילה טוב ירח" (1947) ו"ארנבון בורח מהבית" (1942).

==ביוגרפיה==
===שנותיו הראשונות===
הרד נולד בניו יורק לריצ'רד מלנקתון הרד, כלכלן ובנקאי בבנק למשכנתאות, ולוסי גזאם הרד. הוא התחנך בבית הספר סנט פול בקונקורד, ניו המפשייר. אחר כך למד אדריכלות באוניברסיטת ייל ובהמשך למד ציור עם פרנאן לז'ה בפריז.

===קריירה===
הרד שב לניו יורק ב-1933 כדי לעבוד כאמן בתעשייה המסחרית. באותו זמן מרגרט וייז בראון עבדה כעורכת בהוצאת הספרים W. R. Scott וכסופרת ספרי ילדים מאוירים. כשראתה שתיים מעבודותיו של הרד, פנתה אליו וביקשה ממנו לאייר ספרי ילדים. היא כתבה טקסט בעצמה, טקסט שהפך בהמשך לספר הילדים Bumble Bugs and Elephants (1938) ש"נחשב כנראה לספר המודרני הראשון בכריכה קשה לתינוקות". שיתוף הפעולה הבא של הרד עם בראון, ארנבון בורח מהבית, מודפס ברציפות מאז הוצאתו לאור לראשונה ב-1942. הספר הבא שלהם, לילה טוב ירח (1947), נחשב לספר ילדים קלאסי בארצות הברית. עד 1990 נמכרו בסך הכל מעל 4 מיליון עותקים של הספר הזה. ב-2007 איגוד החינוך הלאומי הכניס את הספר לילה טוב ירח לרשימת "100 הספרים הטובים ביותר לילדים המומלצים על ידי מורים". ב-2012 הספר דורג במקום הרביעי ברשימת "100 הספרים המאוירים הטובים ביותר" בסקר שהתפרסם על ידי School Library Journal.
בנוסף אייר הרד למעלה מ-50 ספרים שנכתבו על ידי אשתו אדית' תאצ'ר הרד, שהייתה גם חברה של בראון. כמו כן אייר את ספר הילדים שכתבה גרטרוד שטיין, The World Is Round. הרד כתב ואייר את הספר Run, Run, Run.
הרד נפטר ב-1988 ממחלת אלצהיימר בבית חולים בסן פרנסיסקו.

===חיים אישיים===
בנו, ג'ון תאצ'ר הרד, שעוסק גם הוא בכתיבת ספרי ילדים ובאיור, התייחס בריאיון ל"הילה המופלאה של היצירתיות" שאפפה את אביו ואת החווה בורמונט, שם היה ביתם.

==מורשת==
לרגל הדפסה מחודשת של הספר לילה טוב ירח לציון 60 שנה להוצאתו הראשונה לאור, הוחלט בהוצאת הספרים להשמיט את הסיגריה שבה מחזיק הרד מהתמונה שמופיעה בכריכה האחורית של הספר. החלטה זו התפרשה כצנזורת טבק וגרמה לחילוקי דעות בנוגע לסטנדרטים של הוצאה לאור. 
עבודותיהם של הרד, אשתו ובנו הוצגו במוזיאון סטמפורד ב-2004 בתערוכת: "From Goodnight Moon to Art Dog: The World of Clement, Edith and Thatcher Hurd".

==עבודות נבחרות==

==קישורים חיצוניים==
* [https://lccn.loc.gov/n50000689 קלמנט הרד] באתר ספריית הקונגרס

==הערות שוליים==

קטגוריה:ניו יורק: אישים
קטגוריה:מאיירים אמריקאים
קטגוריה:ציירים אמריקאים

קטגוריה:אמריקאים שנולדו ב-1908
קטגוריה:אמריקאים שנפטרו ב-1988
פושקש אקדמיה

פושקש אקדמיה (בהונגרית: Puskás Akadémia FC) היא קבוצת בת של קבוצת פהרוואר. הקבוצה נקראת על שמו של הכדורגלן ההונגרי פרנץ פושקש.

== היסטוריה ==
הקבוצה הוקמה במטרה לשמש אקדמיית שחקנים עבור קבוצת פהרוואר, וכן להנציח את זכרו של פרנץ פושקאש גדול שחקני הונגריה בכל הזמנים.

בשנת 2014 נחתם חוזה שיתוף פעולה עם איגוד הכדורגל של מונגוליה. כתוצאה מכך מספר כדורגלנים צעירים מונוגלים הגיעו לאימוני המועדון. גנבאיאר גנבולד שהתאמן במסגרת זו בהמשך היה כדורגלן מונגולי הראשון שנחתם במועדון כדורגל אירופי.

ב-22 בדצמבר 2016, מונה אטילה פינטר למאמן הראשי של המועדון. ב-21 במאי 2017, זכה המועדון באליפות הליגה השנייה לעונת 17–2016 וחזר לליגה הראשונה.

עונת 2020/21 המועדון סיים במקום השני ולכן קיבל זכות לשחק בעונת 2021/2022 בליגה האזורית. הוו סיים את השתתפותו בשלב המוקדמות השני.

== גביע פושקאש-סוזוקי ==
גביע פושקאש-סוזוקי הוא טורניר כדורגל בינלאומי שנוסד על ידי המועדון וחברת סוזוקי בשנת 2008. במטרה להנציח את זכרו של פושקאש. הטורניר מיועד לקבוצות עד גיל 17. קבוצת בודפשט הונבד זכתה בגביע 5 פעמים. בכל שנה משתתפים בתחרות עד 6 קבוצות. בשנת 2021 קבוצת "פושקש אקדמיה" זכתה בתחרות בפעם ראשונה.

== תארים ==
;הליגה ההונגרית השנייה:
** זכייה (1): 

==קישורים חיצוניים==

* 

קטגוריה:קבוצות כדורגל הונגריות
קטגוריה:קבוצות כדורגל שהוקמו ב-2005
ג'יוקטולו

ג'יוקטולו
ג'יוקטולו (באנגלית: Giocattolo) היא מכונית ספורט (אשר השתתפה במרוצי מכוניות) בתצורת קופה, 2 דלתות, 2 מושבים, אשר יוצרה על ידי חברת המכוניות "Giocattolo Motori Pty Ltd" האוסטרלית בין השנים 1986–1989.

דגם ה-"ג'יוקטולו" התבסס על דגם "אלפא רומיאו ספירנט" של חברת אלפא רומיאו האיטלקית.

סך הכול יוצרו 15 יחידות.

==מפרט==
מנוע ה-"ג'יוקטולו" הורכב מאחורי 2 המושבים הקדמיים והוגדר "מנוע מרכזי". 

בדגם ה-8V צילינדרים הורכב מנוע חברת "הולדן" (General Motor Holden) האוסטרלית, מסוג "Holden V8 engine".

תאוצת ה-"ג'יוקטולו" (דגם מנוע ה-8V צילינדרים) בין 0-100 קמ"ש היא 5.4 שניות.

דגם ה-"ג'יוקטולו" השתתף ב-מרוצי מכוניות.

תרגום המילה "Giocattolo" מ-איטלקית ל-עברית - "צעצוע".

==לקריאה נוספת==
* [https://www.motoring.com.au/forgotten-cars-of-australia-the-giocattolo-group-b-106803/ ג'יוקטולן 14 מכוניות] (motoring.com.au/forgotten-cars-of-australia-the-giocattolo-group-b)

== קישורים חיצוניים ==

* [https://www.youtube.com/watch?v=Ti5xfXyAhLs ג'יוקטולו] (1:23), יו-טיוב
* [https://www.youtube.com/watch?v=7r_9a0Z8XSs&t=5s ג'יוקטולו מתרסקת במרוץ מכוניות] (5:06 דקות), יו-טיוב
* [https://www.youtube.com/watch?v=IQztwPyiC6A ג'יוקטולו] (2:11 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות מרוץ
קטגוריה:דגמי מכוניות שהושקו ב-1986
קטגוריה:כלי רכב המיוצרים באוסטרליה
קטגוריה:מכוניות מנוע מרכזי
המשחתות מסדרה 55

המשחתות מסדרה 55 (בסינית: 055型导弹驱逐舰, שם הקוד בנאט"ו: רנהאי) היא סדרה של משחתות הנושאות טילים מונחים בפיתוח עבור צבא השחרור העממי של הרפובליקה העממית של סין. המשחתת רב משימתית ומיועדת להגנה אווירית, נגד טילים, נגד ספינות ונגד צוללות. הפלטפורמה הימית צפויה לשחק תפקיד מכריע במשימות תקיפה עתידיות של סין, והיא אחד הכלים הימיים הראשונים המסוגל לבצע משימות תקיפה בעומק היבשה.

נכון לתחילת 2019, 6 משחתות נמצאות בהליכי בחינה ובנייה וצפויות להיכנס לשירות בשנת 2019.

המשחתת בעלת יכולות חמקנות, עם שטח חתך מכ"ם קטן, וכן רעש, קרינת אינפרא אדום ואלקטרומגנטית נמוכים. 

== ראו גם ==
* המשחתות מסדרת זומוואלט
* המשחתות מסדרת ארלי ברק

==קישורים חיצוניים==

== הערות שוליים ==

קטגוריה:חמקנות
קטגוריה:משחתות
קטגוריה:הרפובליקה העממית של סין: צבא וביטחון
אבי גוט

אביהוא (אבי) גוט (נולד ב-8 באוגוסט 1955) הוא יועץ תקשורת ויועץ אסטרטגי, וממקימי ובעלי "קונקורד פתרונות אסטרטגיים".

== קורות חייו ==
גוט נולד, גדל והתחנך בירושלים. את לימודיו השלים בתיכון ליד האוניברסיטה, במגמה מתמטית פיזיקלית. בשירותו הצבאי שימש גוט כקצין מודיעין (סא"ל במילואים). אחר כך סיים את לימודי התואר הראשון במדעי המדינה ויחסים בינלאומיים באוניברסיטה העברית בירושלים, והמשיך לימודי תואר שני בפוליטיקה ישראלית.

אבי גוט החל את דרכו המקצועית בדסק החדשות של ערוץ 1, ככתב לענייני ירושלים, כתב פלילי וכתב בדסק הצבאי. לאחר מכן שימש כיועץ התקשורת ליצחק נבון, לרבות בחירות 1984. בין השנים 1987–1991 ערך והגיש בתחנת הרדיו גלי צה"ל והיה העורך הראשי של התוכנית "בוקר טוב ישראל". במקביל, שימש כבמאי ומפיק ברשת ועסק בתקשורת והפקות לסרטי טלוויזיה, תדמית ושיווק.

בשנת 1989 זכה בתואר איש השיווק של איגוד המפרסמים, על עריכת שידור השירותרום הגדול בתולדות צה"ל, כאשר בין השנים 1990–2000 גוט שימש גם כמדריך הראשי של צה"ל להופעה בתקשורת. בשנת 1991 הקים גוט את "קונקורד תקשורת" חברה להפקות טלוויזיה, אשר יצרה תוכניות טלוויזיה וסרטים תיעודיים לערוצי טלוויזיה בישראל ובחו"ל, במסגרתם הפיק בישראל את הפרויקט הבינלאומי של סטיבן ספילברג לתיעוד ניצולי השואה בלוס אנג'לס. בשנת 2001 הקים גוט, בשותפות עם משרד הפרסום "אדלר חומסקי & ורשבסקי", את "קונקורד פתרונות אסטרטגיים" - חברה לייעוץ תקשורת אסטרטגי. בשנת 2011 קנה גוט את חלקו של משרד הפרסום והוא משמש כבעליו.

בשנת 2010 קושר שמו לפרשת מסמך הרפז. גוט היה זה שקיבל את המסמך מגבי סיבוני, והעביר אותו לעיתונאי אמנון אברמוביץ', ששידר את הידיעה בערוץ 2.

בימים אלו גוט משמש כיועץ אסטרטגי לשרים, לראשי המשק ולארגונים, כאשר בין היתר נחשב גוט כמומחה להופעה בתקשורת האלקטרונית.

גוט מתגורר ברמת אפעל, נשוי ואב לשלושה בנים.

== קישורים חיצוניים ==

* 
* 
* [http://www.al-monitor.com/pulse/iw/originals/2015/02/israel-election-propaganda-ads-video-clips-legislation.html מהפכת סרטוני התעמולה: מהירים יותר, חריפים יותר, זולים יותר], באתר אל-מוניטור
* 

== הערות שוליים ==

קטגוריה:2010 בישראל
קטגוריה:תקשורת המונים
קטגוריה:יועצי תקשורת ישראלים
קטגוריה:מבקרי התקשורת בישראל
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1955
נבחרת גביע הפדרציה של קנדה

נבחרת גביע הפדרציה של קנדה היא נבחרת הטניס של קנדה המשחקת בגביע הפדרציה העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1964. הנבחרת הגיע לחצי הגמר בשנת 1988 ושלוש פעמים לרבע גמר.

נכון לשנת 2017 שיחקה קנדה מאז תחילת השתתפותה בגביע הפדרציה 179 משחקים בינלאומיים, בהם ניצחה 106 מפגשים.

==תוצאות בגביע הפדרציה==

==קישורים חיצוניים==
* [https://www.billiejeankingcup.com/en/teams/team.aspx?id=CAN נבחרת טניס הנשים של קנדה] - דף הנבחרת מאתר גביע הפדרציה

==הערות שוליים==

קנדה
טניס
קטגוריה:קנדה: טניס
מוריס נומד

מוריס נומד (באנגלית: Morris Nomad) היא מכונית משפחתית, אשר יוצרה על ידי יצרנית המכוניות (British Motor Corporation" (Australia" האוסטרלית, בין השנים 1969–1972.

דגם ה-"מוריס נומד" התבסס על דגם "מוריס 1,500 סדאן" (BMC ADO16), שיוצר בבריטניה על ידי חברת המכוניות "British Motor Corporation Limited (BMC) 1963-1968" ו-"British Leyland 1968-1974".

סך הכול יוצרו 24,931 יחידות.

==דגמי "מוריס נומד"==

* מוריס 1300 (4 דלתות) (תאוצה 0-100 קמ"ש היא 22 שניות)
* מוריס 1500 (4 דלתות)
* מוריס 1500 סלון (5 דלתות, יוצר מיוני 1969) (תאוצה 0-100 קמ"ש היא 15.9 שניות)

==תמונות==
<gallery mode="packed" heights="120">
קובץ:1971 Morris 1500 Nomad (21125377822).jpg| מוריס נומד, 1500, שנת 1971
קובץ:1971 Morris 1500 Nomad (20947639828).jpg | מוריס נומד, 1500, שנת 1971
קובץ:Morris 1500 Nomad (16120119126).jpg | מוריס נומד, 1500
קובץ:1971 Morris 1500 Nomad (20947617488).jpg | מוריס נומד, 1500, שנת 1971
קובץ:1970 Morris Nomad Hatchback (13673400295).jpg | מוריס נומד, 1500, שנת 1970
קובץ:Morris 1500 Nomad (15959819869).jpg | לוגו מוריס נומד
קובץ:Morris Nomad (rear).jpg | מוריס נומד, 1500
קובץ:Morris 1500 Nomad (16145915945).jpg | מוריס נומד

</gallery>

==ראו גם==
* אוסטין 1100
* מוריס אוקספורד MO
* מוריס מייג'ור

==לקריאה נוספת==
* [http://www.automobile-catalog.com/make/morris_australia/nomad_m/nomad/1969.html מוריס נומד - מפרט] (automobile-catalog.com/make/morris_australia/nomad)
* [https://sites.google.com/site/wolseleycarclubofnsw/home/bmc-leyland-s-australian-cars/morris-1500-and-nomad מוריס נומד - אוסטרליה] (wolseleycarclubofnsw/home/bmc-leyland-s-australian-cars/morris-1500-and-nomad)

== קישורים חיצוניים ==

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1969
קטגוריה:כלי רכב המיוצרים באוסטרליה
נומד
יונדב נבון

יונדב (יוני) נבון (1944 - 8 באוקטובר 2017) היה קצין בדרגת אלוף-משנה בצה"ל. כיהן כמנהל מחלקת החדשות בגלי צה"ל וכנספח צבאי בזאיר.

==ביוגרפיה==
נבון נולד בקיבוץ רמת רחל בנם של חיה וחיים קליגר. גדל בירושלים ולמד בבית הספר היסודי בית הכרם. בילדותו עבר להתגורר בארגנטינה במסגרת שליחות של משפחתו. ב-1961 שב לישראל, למד בגימנסיה רחביה והיסטוריה ומדע המדינה באוניברסיטה העברית בירושלים. 

לאחר גיוסו שירת בגלי צה"ל, בתחנה שימש מגיש תוכניות, עורך ומנהל. הוא הנחה את התוכנית "השבוע בצה"ל" ששודרה מדי שבוע במוצאי שבת, את התוכנית "האלוף והטוראי" שהפגישה קצינים בכירים עם חיילים זוטרים. מסוף שנות השישים שימש עורך יומן החדשות של גלי צה"ל. ב-1973, לאחר מלחמת יום הכיפורים מונה למנהל מחלקת החדשות הראשון של גלי צה"ל, מחלקה שהוקמה במסגרת ההחלטה לעבור לשידור רצוף, 24 שעות ביממה, כולל מהדורות חדשות קבועות ולא רק יומני חדשות כפי שהיה עד אותה עת.

ב-1975 עזב את גלי צה"ל, שירת בדובר צה"ל וכקצין חינוך. הוא התנדב לשרת בחיל השריון, עבר מסלול הכשרה וכן קורס מפקדי גדודים. בדצמבר 1981, על רקע ידיעתו את השפה הצרפתית, התבקש לשמש נספח צבאי וראש משלחת משרד הביטחון בזאיר, בעקבות חידוש היחסים בין המדינות. הוא יצר קשרים הדוקים עם נשיא המדינה מובוטו ססה סקו ופעל להכשרת צבאו. ב-1984 שב לישראל ושירת עוד שנתיים בחיל השריון. השתחרר בדרגת אלוף-משנה. 

נבון היה נשוי לאביבה ואב לשניים. נפטר ב-2017 ונטמן בבית העלמין במודיעין-מכבים-רעות.

==קישורים חיצוניים==
* 
* [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1987%2F01%2F12&id=Ar04600&sk=2C790FBD האיש שנשלח להקים צבא], מעריב, 12 בינואר 1987

==הערות שוליים==

קטגוריה:חיילי גלי צה"ל
קטגוריה:בוגרי בית הספר היסודי בית הכרם
קטגוריה:בוגרי גימנסיה רחביה
קטגוריה:בוגרי האוניברסיטה העברית בירושלים
קטגוריה:אלופי-משנה בצה"ל
קטגוריה:נספחים צבאיים ישראלים ברפובליקה הדמוקרטית של קונגו
קטגוריה:ישראלים שנולדו ב-1944
קטגוריה:ישראלים שנפטרו ב-2017
ארון אוויר

ארונות אוויר בבניין ב[[רחובות]]
ארון אוויר California Cooler פתוח ב[[סן פרנסיסקו, מדפי עץ עליהם מאוחסנים פירות וירקות, ורשת בדופן האחורית]]
ארון אוויר הוא ארון המותקן בבניין בגומחה בקיר, עם תריסי רפפה במקום דופן אחורית, כך שמתאפשרת זרימת אוויר לתוכו (ומכאן שמו). ארונות אוויר שולבו בבנייה של בנייני דירות בישראל במחצית הראשונה של המאה ה-20, בעיקר במישור החוף ובשפלה (אזורי אקלים ים תיכוני). הם כונו בשמות הגרמניים/ידישאיים לופטשראנק (Luftschrank, מילולית "ארון אוויר"), לופטשאפקע. בקליפורניה ארונות כאלו כונו "California cooler" ("מצנן קליפורניה").

מטבח פרנקפורט, אבטיפוס של עיצוב המטבח המודרני משנת 1926, כלל ארון אוויר.

ארונות אוויר שימשו במטבחים, לפני המצאת המקרר, לאחסון מוצרי מזון טריים כיוון שאיפשרו הארכת חיי המדף של המוצרים על ידי הורדת הטמפרטורה בחלל הארון באמצעות האוורור. הרפפות בגב הארון פנו כלפי מטה, כך שהצלו על הארון ואיפשרו כניסת אוויר, אך לא איפשרו חדירת מי גשם. לעיתים הותקנה רשת בצמוד לרפפות, בחלקן הפנימי, כדי למנוע חדירת מזיקים. היו ארונות (כנראה זולים יותר) שחלקם האחורי היה עשוי רשת ולא רפפות. היו גם ארונות אוויר ניידים, קופסת עץ שדופנה רשת, אשר הונחה או נתלתה עם מצרכי מזון בתוכה במקום מאוורר כגון מרפסת.

בחדרי רחצה שימשו ארונות אוויר כארון כביסה. הם נבנו בקיר שבין חדר הרחצה למרפסת השירות, או בקיר החיצוני (אם לא הייתה מרפסת שירות). חלקם העליון הכיל מדף תמרוקים; חלקם התחתון כלל דלת עליונה להכנסת הכביסה ודלת תחתונה להוצאתה. הרפפות שפנו כלפי חוץ איפשרו אוורור הבגדים המלוכלכים ומנעו ריח מעופש בחדר הרחצה.

== קישורים חיצוניים ==

* (הכתבה כוללת צילומים רבים)
* [http://www.nostal.co.il/Site.asp?table=Terms&option=single&serial=178&subject=%E3%E9%F8%E4%20%E5%E1%F0%E9%EF ארון אוויר], באתר "נוסטלגיה"
* אמנון דנקנר ודוד טרטקובר, [https://books.google.co.il/books?id=7ifiyvveNvIC&pg=PA23&dq=איפה+היינו+ומה+עשינו+%22ארון+אויר%22&hl=iw&sa=X&ved=0ahUKEwii1NW-7pXXAhVGCBoKHXGUBVYQ6AEIJjAA#v=onepage&q=איפה%20היינו%20ומה%20עשינו%20%22ארון%20אויר%22&f=false ארון אוויר], בתוך איפה היינו ומה עשינו, הוצאת כתר, 1996
* [http://www.thekitchn.com/old-school-wisdom-the-californ-143568 Old-School Refrigerator: The California Cooler], באתר kitchn
* [http://www.notechmagazine.com/2012/02/california-coolers.html California Coolers], באתר No Tech Magazine
* [http://www.instructables.com/id/Resurrecting-the-California-Cooler/ Resurrecting the California Cooler], באתר instructables

== הערות שוליים ==

קטגוריה:ריהוט
קטגוריה:אלמנטים אדריכליים
קטגוריה:מטבח
קטגוריה:כביסה
אוויר
גביע הפדרציה 1988

מגרשי מועדון מלבורן פארק בו התקיימה התחרות
גביע הפדרציה 1988 הייתה התחרות ה-26 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון מלבורן פארק במלבורן. התחרות נערכה בחסות של NEC. 

התחרות החלה ב-4 בדצמבר בהשתתפות 35 נבחרות והסתיימה ב-11 בדצמבר 1988.

נבחרת צ'כוסלובקיה ניצחה במשחק הגמר את נבחרת ברית המועצות וזכתה בגביע בפעם החמישית בתולדות הנבחרת.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ברית המועצות 1
! colspan="2" align="center" |אוסטרליה, מלבורן 11 בדצמבר 1988 משטח קשה 
! colspan="5" align="center" | צ'כוסלובקיה 2
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || לריסה סבצ'נקו || ||1||6|| 
|-
| || רדקה זרובקובה|| ||6||7 || 
|-bgcolor= #EAE3D8
! rowspan="2"| 2
| || נטשה זברבה|| ||3 ||4|| 
|- bgcolor= #EAE3D8 
| || הלנה סוקובה || ||6 ||6|| 
|-
! rowspan="2"| 3
| || לריסה סבצ'נקו/נטשה זברבה || ||7||7|| 
|- 
| ||יאנה פוספישילובה/יאנה נובוטנה|| ||6||5|| 
|}

==ישראל בתחרות==
בנבחרת השתתפו חגית אוחיון יעל סגל ואילנה ברגר. בסיבוב הראשון הן נפגשו עם והפסידו 0:3.

בסבב תנחומים נפגשה עם וניצחו 0:3. בהמשך הם נפגשה עם והפסידו 0:3. 

==קישורים חיצוניים==
* [https://web.archive.org/web/20171107005324/https://www.fedcup.com/en/draws-results/tie.aspx?id=W-FC-1988-WG-M-URS-TCH-01 נתוני משחק הגמר]

קטגוריה:תחרויות טניס ב-1988
קטגוריה:מלבורן: תחרויות טניס
קטגוריה:גביע הפדרציה
יחסי ארצות הברית – פינלנד

בין ארצות הברית לבין פינלנד מתקיימים יחסים דיפלומטיים מלאים והן מקיימות ביניהם קשרים בשלל תחומים.

==היסטוריה==
לאחר הכרזת העצמאות הפינית ב-6 בדצמבר 1917, הייתה ארצות הברית בין המדינות הראשונות שהכירו בה, ובשנת 1920 כוננו שתי המדינות יחסים דיפלומטיים ברמת צירות.

במהלך מלחמת העולם השנייה, אף על פי ששיתפה פינלנד פעולה עם מדינות הציר, נשמרו היחסים הדיפלומטיים בין המדינות. ב-30 ביוני 1944 נעתרה ארצות הברית ללחצי ברית המועצות וניתקה את הקשרים עם פינלנד, אולם בעקבות ההסכם שהושג בין פינלנד לסובייטים בתחילת 1945, ומלחמת לפלנד שניהלה נגד כוחות גרמניה הנאצית, חידשה ארצות הברית את קשריה עם פינלנד ב-1 במרץ 1945. ב-31 באוגוסט אותה שנה חודשו היחסים הדיפלומטיים בין המדינות במלואם, וב-10 בספטמבר 1954 הועלתה רמת הנציגות לדרגת שגרירות.

פינלנד גובלת במזרח ברוסיה, וכאחת משכנותיה של ברית המועצות לשעבר, הייתה בעלת חשיבות מיוחדת לארצות הברית, הן במהלך המלחמה הקרה והן בעקבותיה. לפני קריסת ברית המועצות בשנת 1991, המדיניות האמריקנית הייתה לתמוך בנייטרליות הפינית, תוך שמירה וחיזוק הקשר ההיסטורי, התרבותי והכלכלי של פינלנד עם המערב.

היחסים בין ארצות הברית ופינלנד חמים. כ-200,000 אזרחים אמריקניים מבקרים בפינלנד מדי שנה, וכ-3,000 אזרחי ארצות הברית אף מתגוררים בפינלנד.

==יחסים כלכליים==
בין ארצות הברית לפינלנד מתקיימים יחסי מסחר פעילים, והוא מסתכם בכ-5 מיליארד דולר בשנה. ארצות הברית מקבלת כ 7% מכלל היצוא של פינלנד - בעיקר עיסת נייר, ספינות, מכונות, אלקטרוניקה, מכשירים ומוצרי נפט מזוקק - ומספקת כ-7% מכלל היבוא של פינלנד - מחשבים בעיקר, מוליכים למחצה, מטוסים, מכונות. בנוסף, פינלנד רכשה מארצות הברית מטוסי F/A-18 הורנט.

==יחסים דיפלומטיים==
ארצות הברית מחזיקה בפינלנד רק שגרירות בהלסינקי, ואילו פינלנד מחזיקה בארצות הברית שגרירות בוושינגטון די. סי., ו-25 קונסוליות כבוד באטלנטה, בולטימור, בירמינגהם, בוסטון, שרלוט, שיקגו, דאלאס, דנוור, דטרויט, הנקוק, הונולולו, לוס אנג'לס, מיאמי, מיניאפוליס, ניו אורלינס, ניו יורק, נורפוק, נוריץ', פילדלפיה, פיניקס, סולט לייק סיטי, סן דייגו, סן פרנסיסקו, סיאטל, וסט פאלם ביץ'.

==קישורים חיצוניים==

== הערות שוליים ==
פיצוץ אווירי

טיל טומאהוק מפוצץ מעל יעד בדיקה, 1986
פיצוץ אווירי הוא פיצוץ של מטען נפץ, כגון פגז ארטילרי נגד אדם או נשק גרעיני באוויר במקום במגע עם הקרקע או עם המטרה. היתרון הצבאי העיקרי של פיצוץ אווירי מעל הקרקע הוא שהאנרגיה מהפיצוץ (וכן כל שברי הקליפה) מופצת באופן שווה על פני שטח רחב יותר; עם זאת, עוצמת האנרגיה היא נמוכה יותר מאשר בפיצוץ על הקרקע.

המונח עשוי להתייחס גם להתפרצויות אוויר טבעיות הנובעות ממטאורים שנכנסים לאטמוספירה, כפי שקרה באירוע טונגסקה, ב -1930 באירוע קורוסה ריבר, ובאירוע המטאור של צ'ליאבינסק.
== היסטוריה ==
לארטילריה שמתפוצצת באוויר יש היסטוריה ארוכה. פגז רסיסים הומצא על ידי הנרי שרפנל לצבא הבריטי ב 1780 בערך כדי להגביר את האפקטיביות של ירי קניסטר. שהיה בשימוש נרחב עד למלחמה ב-1812 ונשאר בשימוש עד שהוחלף במהלך מלחמת העולם הראשונה. "פגזי רסיסים" למעשה מייצרים שברים ושבבים, לא רסיסים.

פצצות אוויר שימשו במלחמת העולם הראשונה כדי למחוק התחפרויות אויב והיו ממלאים אותם רסיסים כדי להרוג כמה שיותר חיילים בפיצוץ אחד, בהנחה כי הפיצוץ היה ישירות מול התעלה שבה היו ממוקמים.

כשחי"ר נכנס לחפירות עמוקות, פגזי רסיסים היו חסרי תועלת ופגזים עם חומר נפץ חזק שימשו לתקיפת ביצורים וחיילים בשטח הפתוח. המרעומים עבור הפגזים יכולים להיות מוגדרים להפעיל את המטען על ידי מגע או באוויר, או בזמן מסוים לאחר מגע. במהלך מלחמת העולם השנייה פותח "מרעום קרבה", אשר נשלט על ידי מכשיר מכ"ם דופלר שגרם לו להתפוצץ כאשר היה ליד המטרה.

במהלך מלחמת וייטנאם, פצצות אוויר שימשו כדי להגן על בסיסי צבא ארצות הברית. טקטיקה זו נקראה "רוצח ג'וניור" כאשר מתייחסת ל-105 מ"מ או 155 מ"מ פגזים, ו "רוצח בכיר" כאשר מתייחסת להוֹבִיצֶר גדול.

מוקשים נגד אדם שימשו להגן על גבולות כגון ב"מלחמת הבזק" של גרמניה במלחמת העולם השנייה, נורה רימון לאוויר, שמתפוצץ בגובה המותניים, ומגביר את רדיוס הפיצוץ ואת הנזק שנגרם על ידיו על ידי גל הלם ורסיסים מעופפים.

דוגמאות חדשות יחסית של תחמושת שמתפוצצת באוויר הם VOG-25P "jumping" 40 mm המכיל מטען משני שמעיף אותו עד 1.5 מטר מעל הקרקע לפני המטען הראשי מתפוצץ. פיתוח נוסף לאחרונה הוא תכנות מחשב. כלי נשק המשתמשים בטכנולוגיה חדשה זו כוללים את XM29, XM25, XM307, K11 ו- PAPOP, אשר כולם נמצאים בשלבים שונים של אב טיפוס או בדיקה.

== נשקים גרעיניים ==
ציור גל המראה מגובה הקרקע את ההדף שנוצר מפיצוץ גרעיני (גזע מאך).
הפיצוץ הוא בדרך כלל בגובה של בין 100 ל -1,000 מטרים מעל הקרקע כדי ליצור גלי זעזוע חזקים יותר מאשר פיצוץ בגובה הקרקע. פיצוץ באוויר גם ממזער את הנשורת על ידי שמירה על כדור האש מנגיעה בקרקע, ה"גזע מאך" מתרחש רק ליד פני הקרקע, והוא דומה בצורתו לאות Y כאשר צופים מן הצד. בפצצת הירושימה, הפיצוץ היה בגובה 550 עד 610 מטרים מעל הקרקע בשביל "השגת השפעות הפיצוץ המקסימלי, ולמזער קרינה שיורית על הקרקע משום שהכוחות האמריקאים קיוו בקרוב לכבוש את העיר".

== טקטיקה ==
בלחימה קונבנציונלית, פיצוצים אוויריים משמשות בעיקר נגד חי"ר ביעדים פתוחים או בלתי מזוהים, שכן השברים המתקבלים מכסים שטח גדול אך לא חודרים שריון, לשרידי בניינים או לביצורים.

במלחמה גרעינית, נעשה שימוש בהתקפות אוויריות נגד מטרות רכות (כלומר, היעדר הבנייה הקשוחה המסוגלת לשרוד לחץ יתר כתוצאה מהתפוצצות גרעינית) כגון ערים או שדות תעופה, מערכות מכ"ם ועמדות ניידות.

== הערות שוליים ==

קטגוריה:אמצעי לחימה
ג'ון אלן (כדורסלן)

ג'ון אלן (באנגלית: John Allen; נולד ב-1 בנובמבר 1982 בקואטסוויל, פנסילבניה) הוא כדורסלן עבר אמריקאי בגובה 1.96 מ' ששיחק כקלע וסמול פורוורד.

==קריירת כדורסל תיכונים==

אלן שיחק בתיכון "קואטסוויל" העירוני והיה הקלע המוביל בתולדותיו עם 2,372 נקודות (עקף את ריפ המילטון שלימים יהיה כוכבה של הדטרויט פיסטונס). בשנתו האחרונה בתיכון קלע בממוצע 26 נקודות למשחק והוביל את התיכון לאליפות מדינת פנסילבניה ב-2001. באותה השנה גם נבחר לשחק במשחק מקדונלד'ס אול-אמריקן וגם למשחק ה-"EA Sports Roundball Classic All-American Game" בו קלע 29 נקודות והוביל את רשימת קלעי המשחק.

הוא גם נבחר לחמישייה השנייה של משחק "האול-אמריקן" במגזין פארייד, המגזין "USA TODAY" דירג אותו בחמישייה השלישית של שחקני התיכונים ברחבי ארצות הברית, ומגזין "SLMA" שיבח את הופעתו ב"אול-אמריקן".

==קריירת מכללות==
אלן בחר לשחק באוניברסיטת סיטון הול והופיע במדיה בין 2001 ל-2005. הוא הצליח לקלוע בספרות כפולות במשך כל ארבע העונות שלו במדי האוניברסיטה ונבחר לחמישיית הרוקיז של מחוז ה-"BIG EAST" לשנת 2002 ולחמישייה השנייה של מגזין "מטרופוליטן" ב-2003. עם תום לימודיו ניסה את מזלו בדראפט ה-NBA אך לא נבחר בידי שום מועדון.

==קריירה מקצוענית==
אלן בחר להתחיל את הקריירה שלו בליגת ה-USBL החצי מקצוענית שמשוחקת בקיץ, והצטיין במדי הניו ג'רזי פליירס מה שהוביל לזכייתו בתואר "רוקי השנה" לשנת 2005.

אלן ניסה את מזלו בליגת הקיץ של ה-NBA במדי הדטרויט פיסטונס בשנת 2005 אך לא הצליח להשיג חוזה, ולאחר מכן עבר לשחק במדי קובוט מפינלנד את עונת 2005/2006. 

בעונת 2006/2007 שיחק במדי עירוני רמת גן ועזר לה להישאר בליגת העל בכדורסל.

בעונת 2007/2008 שיחק במדי בראונשוויג מהבונדסליגה. 

ב-2008/2009 שיחק במדי שטרסבורג IG מליגת העל הצרפתית בכדורסל, ששיחקה גם בגביע יול"ב.

בעונת 2009/2010 שב לשחק במדי בראונשוויג הגרמנית. 

בעונת 2010/2011 פתח את העונה במדי קאוחוקי קרחו בסקט מהליגה הפינית אך שוחרר בטרם נגמרה השנה האזרחית ועבר לברמרהאפן מהבונדסליגה הגרמנית עד לתום עונת 2011.

בעונת 2011/2012 עבר לשחק במדי ולוצלאווק מליגת העל הפולנית בכדורסל. בקיץ של 2012 שיחק במדי "Reales de La Vega" מהרפובליקה הדומיניקנית ובתום העונה שם פרש מכדורסל מקצועני.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סיטון הול
קטגוריה:כדורסלני מכבי עירוני רמת גן
קטגוריה:כדורסלני שטרסבורג
קטגוריה:כדורסלני לובן בראונשווייג
קטגוריה:פנסילבניה: כדורסלנים
קטגוריה:כדורסלני אייסברן ברמרהאפן
קטגוריה:אמריקאים שנולדו ב-1982
מוריס מרשל

אוסטין A95 ווסטמינסטר - גרסה בריטית זהה ל-"מוריס מרשל" האוסטרלית
אוסטין A95 ווסטמינסטר - גרסה בריטית זהה ל-"מוריס מרשל" האוסטרלית
מוריס מרשל (באנגלית: Morris Marshal) היא מכונית משפחתית גדולה, אשר יוצרה על ידי יצרנית המכוניות British Motor Corporation" (Australia)" האוסטרלית, בין השנים 1957–1960.
==מוריס מרשל==
דגם ה-"מוריס מרשל" שיוצר באוסטרליה, הוא גרסת "Austin A95 Westminster" שיוצר ב-בריטניה על ידי יצרנית המכונית "British Motor Corporation Limited (BMC)" בין השנים 1954–1956.

תאוצת דגם "מוריס מרשל" (סדאן) 0-100 קמ"ש היא 19.6 שניות.

מחיר ה-"מוריס מרשל" (סדאן) בהשקה, בשנת 1957 עמד על 1,458 לירות שטרלינג, באוסטרליה.

==דגמי "מוריס מרשל"==
* 4 דלתות - סדאן
* 5 דלתות - סטיישן

==ראו גם==
* אוסטין 1100
* מוריס אוקספורד סדרה 2
* מוריס אוקספורד סדרה 3
* מוריס מייג'ור

==לקריאה נוספת==
* [https://sites.google.com/site/wolseleycarclubofnsw/home/bmc-leyland-s-australian-cars/the-morris-marshal מוריס מרשל] (Morris Marshal - Wolseley Car Club of NSW - Google Sites)
* [https://sites.google.com/site/wolseleycarclubofnsw/home/bmc-leyland-s-australian-cars/the-morris-marshal/morris-marshal-road-test מוריס מרשל - מבחן דרכים, תמונות ומפרט טכני] (Morris Marshal Road Test - Wolseley Car Club of NSW )
== קישורים חיצוניים ==

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
קטגוריה:דגמי מכוניות שהושקו ב-1957
קטגוריה:כלי רכב המיוצרים באוסטרליה
מרשל
קאוס בוראליס

קַאוּס בּוֹרֵאַלִיס (ערוב של ערבית قوس - "קאווס" - קשת) ולטינית Borealis - "בוראליס" - צפוני, כלומר הקצה הצפוני של הקשת), נקרא גם λ בקשת וכן גליזה 713.1, הוא כוכב בולט הנמצא במרחק של כ- 78 שנות אור ממערכת השמש בקבוצת הכוכבים קשת עם בהירות מדרגה 2.81. יחד עם הכוכבים קאוס מדיה וקאוס אוסטרליס הנמצאים מדרום לו, הוא יוצר את צורת הקשת של הקנטאור שאותו מייצגת הקבוצה. במרחק זוויתי של פחות ממעלה מצפון-מערב לקאוס בוראליס נמצא הצביר הכדורי M28 וכ-2.5 מעלות מצפון-מזרח לו נמצא הצביר הכדורי M22. כמו כן במרחק זוויתי של כ-5.5 מעלות ממערב לכוכב נמצאת ערפילית הלגונה.

==תכונות==
קאוס בוראליס הוא ענק כתום מסוג ספקטרלי K1 III, עם מסה של כ-2.6 מסות שמש ורדיוס של כ-11 רדיוסי שמש. טמפרטורת פניו כ-4,775 קלווין והוא מאיר בעוצמה של פי 37 מעוצמת ההארה של השמש באור נראה, ובערך פי 50 בצירוף הקרינה בתחום התת-אדום. בשל קרבתו למערכת השמש נכלל הכוכב בקטלוג גליזה לכוכבים קרובים. קאוס בוראליס נמצא במרחק זוויתי של פחות משתי מעלות ממישור המילקה ולכן הוא מוסתר לעיתים על ידי הירח ולעיתים נדירות על ידי כוכבי הלכת כוכב חמה, נוגה ומאדים. ב-6 באפריל 1972 נעשה שימוש באירוע הסתרה על ידי הירח על מנת למדוד במדויק את קוטרו הזוויתי של הכוכב. אירוע ההסתרה האחרון על ידי כוכב לכת אירע ב-19 בנובמבר 1984 כאשר נוגה עבר על פני הכוכב והאירוע הקודם לו היה ב-5 בדצמבר 1865 כאשר כוכב חמה הסתיר אותו. לא צפויים אירועי הסתרה נוספים על ידי כוכב לכת במאה ה-21.

==קישורים חיצוניים==
* [http://stars.astro.illinois.edu/sow/kausbor.html קאוס בוראליס] באתר של ג'ים קלר
* 

==הערות שוליים==

קטגוריה:ענקים מסוג K
קטגוריה:קטלוג גליזה
קטגוריה:קבוצת הכוכבים קשת
הספרייה התורנית המרכזית

הספרייה התורנית המרכזית על שם הרב רפאל חיים שמשון גולדשטיין הייתה ספרייה שהוקמה על ידי הרבנות הראשית לישראל ומשרד הדתות במטרה להיות הספרייה התורנית הגדולה בעולם. הספרייה נפתחה בשנת 1953, ועברה להיכל שלמה עם פתיחתו. עם עזיבת הרבנות הראשית את היכל שלמה נמכרו רוב הספרים של הספרייה לסוחרים ונשארו רק הספרים באולם העיון המרכזי של הספרייה. במקום בו שכנו מחסני הספרייה ב'היכל שלמה' שוכנת היום ספריית הקמפוס ללימודי תואר שני של מכללת הרצוג. 

בראשית ימיה של מדינת ישראל, קיבל משרד הדתות אוספי ספרים מרחבי העולם וחילק אותם לספריות ובתי כנסת ברחבי ישראל. בשנת 1953 הופסקה החלוקה והוחל באיסוף הספרים בבניין סנט ג'ון באבו טור, לקראת הקמת הספרייה התורנית המרכזית בהיכל שלמה. בכ"א באייר תשי"ח (יולי 1953), ימים ספורים לאחר חנוכת בניין היכל שלמה, התקיים טקס פתיחה של הספרייה שיועדה להכיל 100,000 כרכים ולהיות הגדולה בעולם. החל מדצמבר 1953 נחשב חדר הקריאה של הספרייה בבית המדרש למורים של המזרחי גם לחדר קריאה זמני של הספרייה התורנית המרכזית. מנהל הספרייה היה צבי הרכבי והרב עקיבא ברוך פוזנר שהיה ספרן של הספרייה של בית המדרש למורים היה לספרן של הספרייה התורנית המרכזית. בחבר הנאמנים של הספרייה נמנו, בין השאר, זרח ורהפטיג, שלמה זלמן שרגאי, שמואל זנוויל כהנא ויהודה לייב ביאלר. טקס פתיחה חגיגי של אולם הקריאה התקיים במרץ 1954. 

הספרייה הוציאה לאור כתב עת ביבליוגרפי בשם "הספר". כתב העת יצא לאור בשנים ה'תשי"ד-ה'תשכ"א בעריכת צבי הרכבי. הגיליון התשיעי והאחרון יצא בשם "קונטרס הספר התורני".

הספרייה קיבלה תרומות שונות של ספריות, בהם של סבו של הרמן ווק ושל הרב משה פסח מיוון. בתרומתו של אייזק וולפסון נרכשה ספרייתו של הרב נתן אדלר. כן קיבלה הספרייה את ארכיונו של בנימין מנשה לוין. הספרייה קיבלה מידי ייווא את הספרים הכפולים מספריית שטראשון. בשנת 1965 קיבלה הספרייה את ספרייתו הפרטית של הרב עקיבא ברוך פוזנר.

בשנות ה-60 נשאה קרן מוריס פולק בעיקר ההוצאות השוטפות של ניהול הספרייה.

==קישורים חיצוניים==
*

==הערות שוליים==

קטגוריה:הרבנות הראשית לישראל
קטגוריה:ירושלים: ספריות
קטגוריה:ספריות יהודיות
קטגוריה:ספריות שאינן פעילות עוד
בית סאה

בית סאה היא מידת שטח ששימשה כאחד מהשיטות המרכזיות למדידת שטח בתקופת המשנה. משמעות המידה היא, שטח עליו ניתן לזרוע סאה של תבואה. 

שטח של בית סאה הוא 2,500 אמות מרובעות (50 אמה על 50 אמה, בין 500 ל-1000 מ"ר).

מידות נוספות שהיו בשימוש ביחד ביחס לבית סאה, הן: 

* בית כור - שטח עליו ניתן לזרוע שלושים בתי סאה. 
* בית רובע - שטח עליו ניתן לזרוע רובע קב סאה. (בסאה יש שש קבין, כך שבית רובע הוא 1/24 בית סאה).

== שימושים ==
השימוש הראשון בשטח דומה לזה היה בחצר המשכן, ששטחה בית סאתים (2 סאים) שהם 100 אמה על 50 אמה.

בהלכה משמשת מידה זו במקומות שונים: לעניין דיני כלאים, שביעית, ועוד. 

== גודל בית סאה ==
מאחר שהשטח של בית סאה הוא שטח של בית סאה נמדד באומות (2,500 אמות מרובעות), אזי השטח המדויק של בית סאה תלוי באורך מדידת האמה. ומאחר ומידת האמה תלויה במחלוקת הפוסקים, לפיכך, קיימות מספר מספר שיטות חישוב:
* שיטת רבי אברהם חיים נאה: אמה היא 48 ס"מ, ובית סאה הוא כ 576 מ"ר.
* שיטת החזון איש: אמה היא 57.6 ס"מ, ובית סאה הוא כ-830 מ"ר.
* שיטת 3: אמה היא 45.6 ס"מ, ובית סאה הוא כ-520 מ"ר.

== הערות שוליים ==

קטגוריה:יחידות מידה קדומות
אכזריות

ציורים מהמאה ה־17 המתארים מעשי אכזריות שונים.
אכזריות היא רִשְׁעוּת, זָדוֹן או אֲטִימוֹת. לעיתים אכזריות נובעת מסדיזם, שהוא הנאה מגרימת סבל לאחר ולעיתים היא נובעת מתוך אדישות לסבלו של האחר.

אכזריות עשויה להיות אלימה, אם כי אין הכרח באלימות על מנת שמעשה יהיה אכזרי. לדוגמה, אם אדם טובע ומתחנן לעזרה, ואדם אחר יכול לעזור לו אבל הוא רק צופה בו בשעשוע או בחוסר עניין – מעשה הצופה הוא אכזרי, אם כי לא אלים. לפי ג'ורג' אליוט "אכזריות, כמו כל חטא אחר, לא דורשת שום מניע מחוץ לעצמה; היא דורשת רק הזדמנות".<ref></ref>

==שימוש בחוק==
המונח אכזריות משמש לעיתים קרובות בחוק ובקרימינולוגיה ביחס לילדים, בני זוג ואסירים. במשפט הפלילי הוא מתייחס לענישה, עינוי קורבנות, ועונשים אכזריים וחריגים. במקרים של גירושין, רשויות שיפוט רבות מחשיבות פעולה אכזרית כעילה תקפה לגירושין. על פי החוק, אכזריות היא "גרימת מצוקה גופנית או נפשית, בייחוד כאשר מדובר בקובע במתן גירושין".

לעיתים משתמשים במונח גם בנוגע לטיפול בבעלי חיים, במדינות דוברות אנגלית, הביטוי "אכזריות לבעלי חיים" (animal cruelty) מתייחס לעיתים קרובות לגרימת סבל מיותר – בדומה לאיסור צער בעלי חיים במשפט העברי ובחוק הישראלי.

== ביהדות ==
בספר משלי נכתב: "אכזריות חמה ושטף אף", כלומר שמתוך כעס מגיע האדם לאכזריות. פסוק אחר במשלי אומר "ולא יחמול ביום נקם", כלומר כשיש נקמה אין חמלה אלא אכזריות.

יש המסבירים את טעמיהן של כמה וכמה חיובים ואיסורים בתורה כהרחקת האדם מאכזריות:
* לא תבשל גדי בחלב אימו
* אותו ואת בנו לא תשחטו ביום אחד
* לא תיקח האם על הבנים
* איסור צער בעלי חיים.

לפי הרמב"ם, מי שנותן צדקה ולא מתעורר אצלו שום רגש, הרי זה אכזריות והוא מאבד את זכות הצדקה.

לפי מדרש תנחומא, במקרים מסוימים יש לנהוג באכזריות וההימנעות מכך מעידה על סדר עדיפויות לקוי: "כל שנעשה רחמן על האכזרי, לסוף נעשה אכזר על הרחמנים.".

לפי הרב אליהו לופיאן, מלחמת רשות גורמת לאדם להפוך לאכזרי, משום שהורגים אנשים והדבר נעשה זול אצל האדם, אולם מלחמת מצווה לא מעוררת אכזריות בלב הלוחמים אלא להפך, משום שהם עושים זאת לשם שמיים.

לפי הרב שלמה אבינר, אכזריות כלפי אויבים היא בעצם חסד כלפיהם, וגם אכזריות כלפי יהודים יכולה להיות חסד. לדבריו "למשל כשיהודי חייב מיתה, וחייבים להרוג אותו... זה הכי קשה, אבל גם את זה לפעמים חייבים לעשות".

== ראו גם ==
* התעללות
* אלימות
* חוק למניעת אכזריות כלפי בהמות 1822

== לקריאה נוספת ==
<div class="mw-content-ltr">
* Simon Baron-Cohen, [http://www.themontrealreview.com/2009/The-science-of-evil-by-Simon-Baron-Cohen.php The Science of Evil: On Empathy and the Origins of Cruelty], Basic Books, 2011. [http://www.themontrealreview.com/2009/The-science-of-evil-by-Simon-Baron-Cohen.php Reviewed in The Montreal Review]
* Susan Sontag, Regarding the Pain of Others, 2003. </div>

== קישורים חיצוניים ==

* 
* 
* 
* 
* 

== הערות שוליים ==

*
קטגוריה:רגשות
קטגוריה:מילים יחידאיות בתנ"ך
ולדימיר וויבודסקי

ולדימיר אלכסנדרביץ' וויבודסקי (ברוסית: Влади́мир Алекса́ндрович Воево́дский; 4 ביוני 1966 - 30 בספטמבר 2017) היה מתמטיקאי רוסי, מגדולי חוקרי האלגברה המודרניים. הוא עבד במספר תחומים באלגברה, בהם תורת הקוהומולוגיה ותורת ההומוטופיה של יריעות אלגבריות. הוא נודע בשל הוכחתו את ה-Norm residue isomorphism theorem, שהייתה ידועה עד אז כהשערת בלוך-קאטו. בשנת 2002 מחקרו בתחום זה זיכה אותו במדליית פילדס.

==קורות חייו==
ולדימיר וויבודסקי נולד ב-1966. אביו אלכסנדר עמד בראש מעבדה למחקר גרעיני באקדמיה הרוסית למדעים, ואמו, טטיאנה, הייתה כימאית. וויבודסקי למד באוניברסיטת מוסקבה, אך נשר מלימודיו מבלי לסיים את התואר הראשון. כתלמיד שנה א' למד צרפתית באופן עצמאי על מנת לקרוא את מאמרו של אלכסנדר גרותנדיק, "Esquisse d'un Programme" ("סקיצה לתוכנית") ובהמשך חייו המשיך לחקור באותם נושאים. הוא המשיך ללמוד מתמטיקה בכוחות עצמו ובשיתוף פעולה עם מיכאיל קפרנוב פרסם מספר מאמרים. לאור הפרסומים הוא הוזמן להיות תלמיד לדוקטורט באוניברסיטת הרווארד אף שמעולם לא פנה באופן רשמי ולא היה בעל תואר ראשון. בשנת 1992 קיבל תואר דוקטור מאוניברסיטת הרווארד, בהנחייתו של דוד קשדן. 

ב-1998 הרצה במליאת הקונגרס הבין-לאומי של המתמטיקאים שנערך בברלין.

בשנת 2002 מונה לפרופסור במכון למחקר מתקדם שבפרינסטון, ניו ג'רזי

באפריל 2016 הוענק לו תואר דוקטור לשם כבוד מאוניברסיטת גטבורג השוודית.

הוא נפטר ממפרצת ב-30 בספטמבר 2017 בביתו שבפרינסטון. הותיר אחריו שתי בנות.

==תרומתו למתמטיקה==
וויבודסקי עסק לאורך חייו בתחומי מחקר שונים באלגברה. יחד עם פביאן מורל הציגו השניים תורת הומוטופיה של סכמות, ובעזרת כלים שפיתח ממה שמוכר כיום בתור קוהומולוגיה מוטיבית, הוכיח את השערת מילנור הקושרת את תורת K האלגברית ותורת הקוהומולוגיה. הישג זה זיכה אותו במדליית פילדס בשנת 2002. בשנת 2009 הכריז על הוכחה מלאה של השערת בלוך-קאטו, המכלילה את השערת מילנור, וידועה בתור ה-Norm residue isomorphism theorem.

המתמטיקאי מרכוס דו סוטוי תיאר את תרומתו של וויבודסקי:
:ההרצאות שנתן על עבודתו הציעו ראייה חדשה של המתמטיקה. זה לא היה צעד נוסף קדימה או מיזוג חדש ומעניין של רעיונות מוסכמים. וויוודסקי כאילו טבע שפה מתמטית חדשה והצליח להוכיח דברים שחמקו מידי דורות של מתמטיקאים.

==לקריאה נוספת==
* מרכוס דו סוטוי, תוכנת היצירתיות - איך לומדת הבינה המלאכותית לכתוב, לצייר ולחשוב, תרגמה: מיכל קירזנר-אפלבוים, ספרי עליית הגג וידיעות ספרים, 2022, הפרק "החזיונות והחזון של ווֹיְווֹדְסְקי", עמ' 212–217.

==קישורים חיצוניים==

* [http://www.math.ias.edu/vladimir/ דף הבית של וויבודסקי ב-IAS]

* [https://www.nytimes.com/2017/10/06/obituaries/vladimir-voevodsky-revolutionary-mathematician-dies-at-51.html Vladimir Voevodsky, Revolutionary Mathematician, Dies at 51], באתר הניו-יורק טיימס, 6 באוקטובר 2017
* 
<div class="mw-content-ltr">
* 
</div>
==הערות שוליים==

קטגוריה:מתמטיקאים רוסים
קטגוריה:מתמטיקאים סובייטים
קטגוריה:זוכי מדליית פילדס
קטגוריה:בעלי תואר דוקטור מאוניברסיטת הרווארד
קטגוריה:רוסים שנולדו ב-1966
קטגוריה:רוסים שנפטרו ב-2017
חיים רפאל שושנה

הרב חיים רפאל שושנה (ה'תרע"ב - י"א בתשרי ה'תשמ"ז, 1912 – 14 באוקטובר 1986) היה רב, דיין משורר עברי וחוקר פיוט מרוקאי, מהחוקרים הבולטים של פיוטי יהדות מרוקו. כיהן כדיין בבית הדין בקזבלנקה וכרב העיר דמנאת.

== קורות חיים ==
נולד בשנת ה'תרע"ב (1912) במרקש. נשא את מסעודה, בתו של הרב יעקב דהאן, ראש ישיבה מרכזית בעיר.

בצעירותו לימד בתלמוד תורה בעיר והיה מורה לעברית בבית הספר של תנועת כל ישראל חברים.

התמנה לכהן כרב העיר דמנאת בדרום מרוקו. בשנת ה'תשט"ז נבחר לשמש כדיין בבית דינו של הרב שלום משאש בקזבלנקה, לצד הרבנים יצחק חזן, משה מלכה ורחמים בן עמארה.

נמנה עם מחיי השפה העברית במרוקו, ובשנת ה'תשי"ב (1952) זכה חיבורו על סול חגואל, שמסרה נפשה על קידוש השם, במקום הראשון בתחרות שירה וספרות עברית של אגודת 'מגן דוד'.

בשל היותו ציוני נלהב, עלה לישראל בשנת ה'תשכ"ו (1966) והתיישב בשכונה ו' בבאר שבע, שם שימש כמנהל מחלקת הנישואין ברבנות.

נפטר בי"א בתשרי (יום שמחת כהן) ה'תשמ"ז (14 באוקטובר 1986 ונקבר בחלקת הרבנים בבית הקברות הישן בבאר שבע. על שמו נקרא רחוב בשכונת רמות בעיר, רחוב באשקלון ובית הכנסת "נעימת חיים" ביישוב מיתר.

נכדתו היא הרבנית ימימה מזרחי. 

== יצירתו ==
* אעירה שחר – אחד הספרים שהרב חיים רפאל שושנה כתב. ליקוט פיוטים מחכמי מרוקו, המהווה מעין גרסה חדשה לספר "שיר ידידות". הרב שושנה ניקד בעצמו את הפיוטים, והוסיף ביאור בשם כנפי שחר המפרט אודות מבנה הפיוט, צורת החריזה ומוטיבים ספרותיים נוספים. בסוף הספר מודפס חיבורו מעשה חרש שהוא כמעין פירוש לפיוטים. ה'תשל"ט.
* רחש ליבי דבר טוב, תו חיים - שירים ופיוטים מפרי עטו, ודרשות לבר מצווה (רח"ש= רפאל חיים שושנה). ה'תשמ"ה.

הפייטן רבי דוד בוזגלו כתב פיוט לכבודו של הרב שושנה הפותח במילים: "לדוד ארוממך אלי ואודה שמך, בחצרות בית אולמך מלך חפץ בחיים".

==לקריאה נוספת==
* יצחק דדון, אתחלתא היא: יחסם של חכמי ספרד ואשכנז לציונות ולהקמת המדינה.
* מאיר אביטן, [https://www.makorrishon.co.il/judaism/98083/ מאמר על חיבורו של הרב שושנה] - סול חגואל / יהודיה היייתי ויהודיה אשאר 

== קישורים חיצוניים ==

* 
* [https://www.youtube.com/watch?v=Rr-aQbEki-g דרשת הרב חיים רפאל שושנה] באתר יו-טיוב.
* [https://www.ybz.org.il/_Uploads/dbsAttachedFiles/Article_30.9.pdf מאמר לזכרו של הרב שושנה] מאת ד"ר אבי עילם אמזלג, פורסם ב"פעמים".
* [https://www.meir-avitan.co.il/מנהגים-מסורות-והלכה-מרוקו/ולבקש-מבראשית-הבקשות מאמר זיכרון לרב שושנה] מאת הרב מאיר אביטן במוסף שבת של "מקור ראשון".
* [https://www.youtube.com/watch?v=emWJYLQWzx0 מדוע אמה של הרבנית ימימה מזרחי עלתה לתורה במרוקו, ואביה שהתיר לה את זה הוא הדיין הרב חיים שושנה], שיעורו של הרב משה אלחרר.
* [https://www.meir-avitan.co.il/לדמותו-של-רבי-חיים-שושנה על דמותו של רבי חיים שושנה] באתר של מאיר אביטן

קטגוריה:רבנים מרוקאים
קטגוריה:דמנאת: רבנים
שושנה
קטגוריה:פייטנים מרוקאים
קטגוריה:רבנים ספרדיים ישראלים
קטגוריה:באר שבע: רבנים
קטגוריה:אישים הקבורים בבאר שבע
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:ישראלים שנולדו ב-1912
קטגוריה:ישראלים שנפטרו ב-1986
Armalite AR-50

ארמלייט AR-50 לעומת [[M4 קרבין ואקדח.]]
ארמלייט AR-50-A1B מאובזר ב[[כוונת טלסקופית, בלם לוע ודורגל.]]
ארמלייט AR-50 של [[חיל הים המלכותי של מלזיה.]]
רובה Armalite AR-50 (ארמלייט AR-50) הוא רובה צלפים כבד ורובה נגד ציוד המיוצר בארצות הברית על ידי חברת ארמלייט. זהו רובה צלפים לטווח הרחוק המיועד הן נגד בני אדם והן נגד מטרות קשות וחומרים. הרובה גדול וכבד, ומוצע בקליבר 0.5 BMG ו-0.416 Barrett, שלו טווח ירי ארוך במיוחד.

== הנדסה ומבנה ==

ה-AR-50 משתמש בקליבר 0.5 BMG, שידועה גם כ-12.7x99 מ"מ נאט"ו, מאחר שזו התחמושת הכבדה התקנית של מדינות המערב. תחמושת זו מאפשרת לו טווח ירי של 1,800 מטר, כאשר בתנאים מסוימים הוא יעיל גם מעבר לטווח של 2 ק"מ. תחמושת זו היא רבת עוצמה ושימושית גם נגד מטרות קשות ושריון קל. עם כדור ה-0.416 בארט (כדור בקוטר 10.57 מ"מ) מגיע טווח הירי האפקטיבי המרבי ל-2,430 מטר.

רובה AR-50 הוא רובה בריחי ידני ללא מחסנית, חיצונית או פנימית. יש להזין בנפרד כל כדור לבית הבליעה. תצורה זו הופכת את המכלול לפשוט ומדויק יותר, אך על חשבון מהירות הירי. הרובה גדול, מסורבל וכבד: אורכו כמטר וחצי (1,511 מילימטר) ומשקלו כ-15.5 ק"ג. עם זאת, הוא בנוי בצורה ארגונומית עם קת מתכוונת, כדי לסייע בספיגת הרתע עבור היורה. הקנה מצויד בבלם לוע יעיל שמפחית באופן ניכר את הרתע הכבד.

הרובה מיוצר במספר דגמים:
* ארמלייט AR-50A1B - בקליבר 0.5 BMG תקני, תחמושת 12.7x99 מ"מ נאט"ו.
* ארמלייט AR-50A1L - גרסת 0.5 לשמאליים.
* ארמלייט AR-50-A1BNM - דגם משופר עבור תחמושת צליפה באיכות Match Grade.
* ארמלייט AR-50-A1B-416 - בקליבר 0.416 בארט שנועד לטווחים ארוכים במיוחד (של כ-2,400 מטר).

== משתמשים ==
* : חיל הים המלכותי של מלזיה

== גלריה ==

<gallery widths=250 heights=300>
File:ArmaLite AR50 A1B 50 BMG.jpg
File:AR50 round thumbs up.jpg
</gallery>

== ראו גם ==
* בארט M82A1
* מקמילן TAC-50
* AW50

== קישורים חיצוניים ==

* [https://www.armalite.com/product/50a1bggg-50-cal-bolt-action/ Armalite AR-50-A1BGGG], באתר הרשמי של Armalite
* [https://www.youtube.com/watch?v=XTHxejIEpDQ וידאו שמראה AR-50-A1 מאובזר], יוטיוב
* [https://www.youtube.com/watch?v=aFfqNCblmxo וידאו המראה את הרתע החלש יחסית של הרובה לרובה כבד מסוגו], יוטיוב

== הערות שוליים ==

קטגוריה:רובי צלפים אמריקאיים
קטגוריה:רובים נגד ציוד
קטגוריה:רובים בריחיים